SET ปิดกระฉูด 16 จุด รับข่าวสหรัฐฯ-จีนจ่อเจรจาการค้ารอบใหม่ แนะจับตาประเด็นใหญ่ต่อเนื่อง
SET ปิดกระฉูด 16 จุด รับข่าวสหรัฐฯ-จีนจ่อเจรจาการค้ารอบใหม่ แนะจับตาประเด็นใหญ่ต่อเนื่อง โดยดัชนีปิดตลาดวันนี้ ที่ระดับ 1,654.92 จุด บวก 15.78 จุด หรือ 0.96% มูลค่าการซื้อขาย 6.31 หมื่นล้านบาท
30 ส.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,654.92 จุด บวก 15.78 จุด หรือ 0.96% มูลค่าการซื้อขาย 6.31 หมื่นล้านบาท
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้ฟื้นตัวขึ้นในทิศทางเดียวกับตลาดต่างประเทศ โดยตลาดหุ้นเอเชียบวกเฉลี่ย 0.8-1% เช่นเดียวกับตลาดยุโรปบวก 0.4% ขึ้นไป แม้แต่ดาวโจนส์ฟิวเจอร์สก็เคลื่อนไหวในแดนบวก หลังจากมีสัญญาณการผ่อนคลายขึ้นจากสงครามการค้าระหว่างสหรัฐและจีน ซึ่งจะเจรจากันในเดือน ก.ย.นี้ มีความคาดหวังโอกาสจะตกลงกันได้บางประเด็น
นอกจากนี้ บ้านเราก็ได้จิตวิทยาเชิงบวกจากงานไทยแลนด์ โฟกัส ได้รับการตอบรับที่ดีจากนักลงทุนสถาบันในประเทศ และนักลงทุนต่างชาติจึงได้เห็นภาพตลาดฯฟื้นตัวขึ้น
สำหรับแนวโน้มการลงทุนในสัปดาห์หน้า นายกรภัทร กล่าวว่า ตลาดฯมีโอกาสฟื้นตัวต่อเนื่อง โดยมีแนวรับ 1,630 จุด ส่วนแนวต้าน 1,683 จุด พร้อมแนะติดตามรายงานสรุปภาวะเศรษฐกิจ (Beige Book) จากธนาคารกลางสหรัฐ (เฟด) ในวันที่ 5 ก.ย.นี้ ซึ่งจะเป็นตัวบ่งชี้เศรษฐกิจสหรัฐแข็งแกร่งเพียงใด เชื่อว่าจะช่วยลดความกังวลในเรื่องเศรษฐกิจถดถอยด้วย ส่วนบ้านเราแนะติตามการประชุมคณะรัฐมนตรีเศรษฐกิจ (ครม.เศรษฐกิจ) รอบต่อไป
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT     มูลค่าการซื้อขาย  4,146.06 ล้านบาท ปิดที่   44.25 บาท เพิ่มขึ้น 1.00 บาท
PTTEP   มูลค่าการซื้อขาย  3,044.02 ล้านบาท ปิดที่  124.50 บาท เพิ่มขึ้น 3.50 บาท
CPALL   มูลค่าการซื้อขาย  2,899.11 ล้านบาท ปิดที่   84.00 บาท เพิ่มขึ้น 0.25 บาท
AOT     มูลค่าการซื้อขาย  2,252.69 ล้านบาท ปิดที่   72.00 บาท เพิ่มขึ้น 0.75 บาท
GULF    มูลค่าการซื้อขาย  1,731.93 ล้านบาท ปิดที่  145.00 บาท เพิ่มขึ้น 3.50 บาท
ตลาดหุ้นเอเชีย
